Môže bábätko súčasne užívať sirup Gastrotuss, kvapky Sabsimplex a vitamín D
Dobrý deň, nie je problem ak bábätko užíva sucasne sirup gastrotuss baby a kvapky sabsimplex? kvapky ma podľa lekára užívať pred každým dojčením A sirup po každom Dojčení. Okrem Toho užíva probiotiká a vitamín d...nie Je Toho veľa?
Dobrý deň,
ďakujeme za Vašu otázku.
Gastrotuss je zdravotnícka pomôcka s mechanickým účinkom používaná pri gastroezofageálnnom a/alebo laryngofaryngeálnom refluxe u dojčiat a detí na zmiernenie s tým spojených symptómov. Preto sa vplyv na liečbu liekom Sab simplex nepredpokladá.
Súčasné podávanie lieku Sab Simplex, zdravotníckej pomôcky Gastrotuss, vitamínu D aj probiotík nie je v prípade opodstatnenia u bábätiek vylúčené. Keďže mi však nie je známy zdravotný stav dieťaťa, nemôžem sa k vhodnosti ich podávania vo Vašom prípade vyjadriť. Preto odporúčam dôverovať pediatrovi a dodržať jeho nariadenia.
Prajem pekný zvyšok dňa.
S pozdravom
PharmDr. Veronika Kiabová